संघ की एक बैठक में मोहन भागवत ने कहा कि दलितों के घर जाकर रात बिताना ही सबकुछ नहीं है। ये दोतरफा होना चाहिए। हमें दलितों को अपने घर में उसी तरह बुलाकर स्वागत करना चाहिए, जैसा वे कर रहे हैं। बता दें कि पीएम मोदी के ग्राम स्वराज अभियान के तहत बीते कुछ हफ्तों से बीजेपी के नेता और मंत्री दलितों के घर रात बिता रहे हैं। भागवत ने ये भी कहा कि अष्टमी को हम दलितों की बच्चियों को बुलाकर अपने घर पर उनकी पूजा कर लेते हैं, लेकिन अपनी बेटियों को दलितों के घर नहीं भेजते।